
Z A P I S N I K
13. sjednice Vijeća Mjesnog odbora Novoselec, 
održane 13.06.2022.godine
u prostorijama mjesne samouprave Novoselec, Novoselečki put 181
s početkom u 19:00 sati


NAZOČNI ČLANOVI VIJEĆA:   
Petra Križić, Mario Žugčić, Karlo Lušo, Ivan Radoš, Gordana Cindrić
Predsjedava Petra Križić, predsjednica Vijeća.
Zapisnik vodi Petra Križić, član Vijeća. 

Predsjednica pozdravlja sve prisutne na sjednici.
Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 13. sjednicu Vijeća Mjesnog odbora.
Putem elektronske pošte svi Vijećnici su prethodno dobili zapisnik 12. sjednice Vijeća i dokumentaciju vezanu za točke Dnevnog reda te su svi pročitali navedeni zapisnik.
Predsjednica stavlja zapisnik na glasanje te Vijeće većinom 5 od 5 glasova, bez izmjena prihvaća tekst Zapisnika 12. sjednice Vijeća održane 17.05.2022. godine.

Predsjednica predlaže

D N E V N I    R E D:

1. Prijedlog za preciziranjem lokacije nogostupa Lektrščica – donošenje zaključka
2. Očitovanje vezano za skrb o prostorima Mjesne samouprave.
3. Pitanja, prijedlozi i obavijesti.






Ad 1.  Prijedlog za preciziranjem lokacije nogostupa Lektrščica – donošenje zaključka


                                                          ZAKLJUČAK


Vijeće Mjesnog odbora Novoselec jednoglasno donosi zaključak da lokaciju nogostupa odrede nadležne službe Grada Zagreba prema ucrtanom planu u Geoportalu.

           
 

Ad 2. Očitovanje vezano za skrb o prostorima Mjesne samouprave.
                                                   

                                                 
                                                        ZAKLJUČAK


Vijeće Mjesnog odbora Novoselec prema dobivenom dopisu vezano za skrb o prostorima mjesne samouprave jednoglasno se očitovalo da ne podržava Vaš prijedlog o spajanju skrbi o prostorijama mjesne samouprave, s obzirom da su navedeni prostori mjesnih odbora  teritorijalno udaljeni i da oba prostora imaju veliki broj korisnika te da je to za domare zahtjevan angažman u smislu posla i vremena. 
Dosadašnji domar obilazi i održava navedeni prostor (provjerava ispravnost instalacija i otklanja manje kvarove, postavlja zastave ispred objekta sukladno određenim događanjima,   omogućava nesmetani pristup objektu - čisti snijeg i lišće ispred ulaza), otključava i zaključava   navedene prostorije prilikom korištenja termina koji su rezervirani za korisnike (Dom za starije Dubrava, Udruga umirovljenika, Taekwondo centar Maras, kao i 7 političkih stranaka - Zagreb je naš!, SDP, HDZ, Zelena  lista, Domovinski pokret, BM 365, Živi zid) po danima te ih svakodnevno evidentira.
Slijedom navedenog smatramo da bi briga za dva ili više prostora mjesne samouprave bila pre zahtjevna za jednu osobu te da se poslovi ne bi obavljali učinkovito kao do sada. 






Ad. 3. Pitanja, prijedlozi i obavijesti.

1. Realizacija i dogovor oko organizacije nogometnog turnira povodom „Dana Novoselca“ koji će se održati 17. i 18.9.2022. godine. u organizaciji Vijeća mjesnog odbora Novoselec.
2. Gospodin Franjo Turčić putem telefonskog poziva postavlja upit vezano za nepregledno raskrižje dvaju prometnica, ulice Senščak i Veliki Vrh na kojem postoji potreba za postavljanjem prometnog znaka ograničavanja brzine i zabrane parkiranja zbog nepreglednosti za vozače koji prometuju navedenim ulicama.



S obzirom da nema više pitanja, prijedloga i obavijesti Predsjednica zatvara sjednicu u 19:30 sati.

                                                                                               Predsjednica
 Vijeća mjesnog odbora Novoselec
                                                                                                                 Petra Križić

